કેન્દ્રની નરેન્દ્ર મોદી સરકાર પર ભ્રષ્ટાચારના છાંટા ઉડે તેવા એક અહેવાલમાં યુક્રેને લશ્કરી પરિવહન વિમાન An-32ના પુર્જાઓની ખરીદીમાં ૨૬ લાખ ડોલર (આશરે ૧૭.૫૫ કરોડ) જેટલી કથિત લાંચના કેસમાં તપાસ શરૂ કરી છે. તેના ભ્રષ્ટાચાર વિરોધી બ્યૂરોને આશંકા છે કે આમાં ભારતીય સંરક્ષણ મંત્રાલયના અધિકારીઓ સામેલ છે. આ વર્ષે ૧૩ ફેબ્રુઆરીએ યુક્રેનના નેશનલ એન્ટિ કરપ્શન બ્યૂરોએ કીવમાં ભારતીય રાજદૂત થકી ગૃહ બાબતોના મંત્રાલયને એક ‘આંતરરાષ્ટ્રીય કાનૂની સહાય માટે વિનંતિ' મોકલી છે. જેમાં તેણે કોન્ટ્રાક્ટ માટે વાટાઘાટો, તેના પર હસ્તાક્ષર, તેને આગળ ધપાવવા અને તેના અમલીકરણમાં સામેલ અધિકારીઓ સંરક્ષણ મંત્રાલનાય અધિકારીઓની માહિતી માગી હતી.